На основу члана 44 став 1 тачка 5. Закона о локалној самоуправи („Службени гласник Републике Србије”, број 129/2007, 83/2014 - др. закон, 101/2016 – др. закон, 47/2018 и 111/2021 -др. закон), члана 67. Статута општине Житорађа („Службени лист града Ниша”, број 27/2019, 37/2022, 125/2022 и 66/2024) и члана 8 став 1 Одлуке о приступању израде средњорочног плана општине Житорађа број 016-2023/2024-01 од 06.09.2024. године, председник општине Житорађа дана 30.09.2024. године доноси

РЕШЕЊЕ

о формирању Управљачке радне групе за израду Средњорочног плана општине Житорађа

I

Формира се Управљачка радна група за израду Средњорочног плана општине Житорађа у саставу:

1. Иван Станојевић, председник општине – председник групе
2. Небојша Стевановић, заменик председника општине – заменик председника групе
3. Слађан Ракић, помоћник председника општине – координатор групе
4. Томица Коцић, шеф кабинета председника општине
5. Марко С. Миленковић, председник Скупштине општине, члан
6. Срђан Нинић, заменик председника скупштине, члан
7. Марјана Стевановић, начелница општинске управе, члан
8. Јелена Глишић, саветник за локални економски развој-Одељење за финансије и буџет, привреду и локално економски развој, члан
9. Снежана Петровић, руководилац одељења за просторно планирање, урбанизам и обједињену процедуру, грађевинско-комуналне, инспекцијске послове и послове заштите животне средине, члан
10. Драган Величковић, службеник за имовинско-правне послове, Одељење за друштвене делатности, послове органа општине, општу управу и заједничке послове, члан
11. Раде Радовановић, инспектор за заштиту животне средине и комунални инспектор, Одсек за инспекцијске послове, члан
12. Владица Станковић, директор ЈКП-а „Житорађа, члан
13. Александар Станковић, директор Дома здравља Житорађа, члан
14. Марко Стошић, директор Центра за социјални рад, члан
15. Александра Стајковић,в.д. директор Туристичке организације Житорађа, члан
16. Данијела Милић, директор Основне школe „Топлички хероји“ Житорађа, члан
17. Славица Стојановић, директор Средње школе Житорађа, члан
18. Срђан Пиловић, директор предшколске установе „Прва радост“ Житорађа, члан
19. Владан Марјановић, директор Народне библиотеке Житорађа, члан
20. Представник Регионалне развојне агенције Југ (Наташа Андрејевић, Сектор за развој локалних самоуправа), члан

II

Задаци Управљачке радне групе су:

* координирање и надзирање процеса израде Средњорочног плана
* одлучивање о приоритетима локалне самоуправе у наредне три године у складу с расположивим ресурсима
* обезбеђивање благовремене укључености представника свих релевантних организационих јединица органа општине Житорађа и осталих заинтересованих страна, односно осигуравање несметаног прослеђивања информација од значаја за израду Средњорочног плана
* осигуравање и заступање интереса општине и пружање информација јавности у процесу израде Средњорочног плана
* разматрање и усвајање средњорочног плана који је усаглашен са структуром и циљевима буџетских програма
* континуирано праћење и управљање спровођењем средњорочног плана током године

**Координатор за израду средњорочног плана** у сарадњи с највишим руководством институције организује састанке Управљачке радне групе, прикупља податке и материјал за састанке од чланова радне групе и обједињује га. Координира процесом праћења и извештавања о спровођењу средњорочног плана, размењује информације са кључним актерима у изради средњорочног плана и усклађује њихов рад.

Задаци Управљачке радне групе и координатора реализују се у складу са обавезама општине Житорађа које проистичу нарочито из Закона о планском систему Републике Србије („Службени гласник Републике Србије”, број 30/2018) и Уредбе о методологији за израду средњорочних планова („Службени гласник РС”, број 8 од 8. фебруара 2019).

III

По потреби, могу бити формиране секторске подгрупе у циљу спровођења активности у процесу израде Средњорочног плана.

**Координатор за израду средњорочног плана** организује састанке секторских подгрупа, прикупља податке и материјал за састанке од чланова секторских подгрупа и обједињује га.

 IV

Техничку подршку Управљачкој радној групи пружа Одељење за финансије и буџет, привреду и локално економски развој и Регионална развојна агенција Југ.

V

Решење ступа на снагу даном доношења и објављује се на интернет страници општине Житорађа.

VI

Решење доставити именованом председнику, заменику председника, координатору, члановима групе и архиви.

Број: 02-2151/2024-01 ПРЕДСЕДНИК ОПШТИНЕ

Дана: 30.09.2024. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Станојевић